b'\n_START_ARTICLE_\nManila\n_START_PARAGRAPH_\nMesto Manila (filipinsko Lungsod ng Maynila), najve\xc4\x8dkrat samo Manila, je velemesto v jugovzhodni Aziji, glavno mesto Filipinov. Je sredi\xc5\xa1\xc4\x8de \xc5\xa1ir\xc5\xa1ega urbanega obmo\xc4\x8dja, v katerem \xc5\xbeivi preko 14 milijonov prebivalcev in se po njem imenuje Metro Manila. Mesto le\xc5\xbei ob Manilskem zalivu na ju\xc5\xbenem delu filipinskega otoka Luzon. _NEWLINE_Na o\xc5\xbejem mestnem obmo\xc4\x8dju \xc5\xbeivi ve\xc4\x8d kot 1,6 milijona prebivalcev, s \xc4\x8demer se Manila uvr\xc5\xa1\xc4\x8da na drugo mesto po \xc5\xa1tevilu prebivalcev v dr\xc5\xbeavi, za biv\xc5\xa1o prestolnico Quezon. Je upravno sredi\xc5\xa1\xc4\x8de dr\xc5\xbeave; kot prestolnica do\xc5\xbeivlja hitro rast, kar povzro\xc4\x8da mnogo te\xc5\xbeav, kot so prenaseljenost, onesna\xc5\xbeenost in kriminal.\n_START_SECTION_\nZgodovina\n_START_PARAGRAPH_\nV 13. stoletju so na ozemlju, kjer se danes razprostira Manila, Malajci zgradili utrjeno naselje in trgovsko postojanko z imenom Seludong oz. Selurung. Ime Manila pa je mesto dobilo po frazi Maynilad lokalnega prebivalstva, kar se je nana\xc5\xa1alo na rastlino, ki je rasla na mo\xc4\x8dvirnatih obalah zaliva in iz katere so pridobivali milo._NEWLINE_Med letoma 1565 in 1898 je bilo mesto sede\xc5\xbe \xc5\xa1panske kolonialne oblasti, nato pa so ga zasedli Ameri\xc4\x8dani, ki so prevzeli nadzor nad oto\xc4\x8djem. Med 2. svetovno vojno je bilo skoraj v celoti poru\xc5\xa1eno.'